لوكاندة قصر هليوبولس

200px|thumb|left|لوكاندة قصر هليوبولس ولوكاندة هليوبولس هاوس
200px|thumb|left| قصر العروبة

لوكانده قصر هليوبولس او جراند أوتيل (Grand Hotel) اتبنت فى الصحرا سنة 1908-1910 ، وكان اول مالك للوكانده Monsieur Marquet ، و كان مديرها وقت افتتاحها دورينهوفر Doerhoefer اللى كان مدير لمينا هاوس ، وأول مدير مسؤل عن المشروبات والاكل كان Monsieur Bedard ، بمساعدة من الشيف Gouin اللى كان بيشتغل فى مطعم Paillard فى باريس. فى 1 ديسمبر 1910 ابتدوا يديروا احسن لوكانده فى مصر و افريقيا.

صمم اللوكانده المهندس المعماري البلجيكي ارنست جاسبر Ernest Jaspar ، اللوكانده فيها 400 اوده وفيها 55 شقة مخصوصه. واكبر صالة حفلات وافراح . شركات المقاولات اللى بنت و عملت التركيبات كانت شركة ليون رولان و شركة بادوفا و دانتميرو وفيرو ، والاتنين كانو وقتها من اكبر شركات المقاولات و الانشاءات المدنيه فى مصر. و شركات Siemens و Schuepertالالمانيتين ركبو شبكة كابلات الكهربا .

القبه الرئيسيه لقصر هليوبولس علوها 55 متر من الارض لغاية السقف والبهو تحتها مساحته 539 متر من تصميم الكسندر مارسيل من المعهد الفرنساوى ، وقام بالديكور من الداخل كلود جورج لويس ،و فيها 22 عمود من الرخام الطليانى متحمل عليهاالسقف.

فى سنة 1960 اتحولت اللوكانده لمقر لكذا اداره حكوميه ، و فى يناير 1972 اتحول المبنى لمقر للاتحاد السياسى بين ليبيا ومصر وسوريا (اتحاد الجمهوريات العربية ) ، ومن هنا جات تسميته الحالية قصر الاتحادية (قصر الوحدة) او قصر رئاسة الجمهورية بمصر الجديدة او قصر العروبة

اللوكانده موجوده عند تقاطع شارع الميرغنى مع شارع الاهرام وابراهيم اللقانى فى منطقة الكوربه فى مصر الجديده

 اشهر نزلا القصر 

 ميلتون هيرشي مؤسس وصاحب شركة هيرشي للشيكولاتة الامريكية الشهيرة
 جون بيربونت مورجان الاقتصادي والبنكير الامريكانى المشهور ومؤسس مجموعة J. P. Morgan الامريكية
 الملك ألبير الاول ملك بلجيكا ومراته الملكة اليزابيث دو بافاريا

 قصر رياسة الجمهورية (قصر الاتحاديه) 
كان الفندق قريب من بيت الريس حسنى مبارك فخضع الفندق لعمليات تجميل وصيانة شاملة فى 1980s ، واتعمل مقر لرئاسة الجمهورية المصرية,
يستقبل فيه رئيس الجمهورية فى مصر الوفود الرسمية الزايرة

 لوكاندات مصر التاريخيه 

 لوكاندة جراند حلوان
 لوكاندة كونتننتال ميدان الاوبرا القاهره
 لوكاندة سافوى ميدان سليمان باشا القاهره
 لوكاندة مينا هاوس الاهرامات القاهره
 لوكاندة شبرد القاهره
 لوكاندة سميراميس القاهرة
 لوكاندة ونتر بالاس الاقصر
 لوكاندة كتراكت اسوان
 لوكاندة قصر هليوبولس القاهره
 لوكاندة هليوبولس هاوس القاهره
 لوكاندة سان ستيفانو اسكندريه
 لوكاندة قصر الجزيرة (ماريوت) الزمالك القاهره

تصنيف:معالم القاهرة
تصنيف:مبانى القاهرة
تصنيف:لوكاندات
تصنيف:قصور تاريخيه
تصنيف:قصر رئاسى